Tore Madsen

Tore «Maddy» Madsen (født 1964 i Fredrikstad) er en norsk musiker, låtskriver og tekstforfatter. Han har skrevet tekst til flere norske låter, blant annet «My Heart Goes Boom» som vant Melodi Grand Prix 2000.

Madsen har bakgrunn fra punkrock og har deltatt i flere band, blant annet Dollsquad, Firefox og Heyday! Han har også vært gitarist i bandet The Jahn Teigen Experience som spiller Melodi Grand Prix-klassikere i rocket versjon.

Han er broren til Per Sarin Madsen, kjent fra bandet Postgirobygget.

 Referanser 

Kategori:Norske musikere
Kategori:Personer fra Fredrikstad kommune